Sarajevo, 26.10.2020.

**POZIV KONSULTANTIMA**

**za izradu** Smjernica za postupanje u slučaju nasilja nad djecom u Bosni i Hercegovini

Projekat: „Zaustavimo naslije nad djecom: Sprječavanje i borba protiv seksualnog iskorištavanja i zlostavljanja djece u digitalnom okruženju u BiH (EVAC)“

*End Violence Against Children (EVAC): Preventing and Tackling Online Child Sexual Exploitation and Abuse in Bosnia & Herzegovina*

1. ***Uvod***

Međunarodni **forum solidarnosti-EMMAUS (MFS-EMMAUS)** je jedna od najvećih samoodrživih domaćih nevladinih organizacija koja preko 20 godina radi na sprečavanju trgovine ljudima i ilegalnih migracija, prevencije svih oblika nasilja nad djecom, te zloupotrebe djece u digitalnom okruženju. MFS-EMMAUS je član Konzorcijuma za zaštitu djece u Bosni i Hercegovini, zajedno s organizacijama UNICEF i Save the Children. U cilju jačanja aktivnosti prevencije nasilja nad djecom, te ohrabrivanja djece i njihovih porodica da u većoj mjeri doprinesu identificiranju i prijavljivanju slučajeva nasilja nad djecom u digitalnom okruženju MFS-EMMAUS je, u sklopu Konzorcija za zaštitu djece, 2018. godine započeo inicijativu “Zaustavimo nasilje nad djecom: Prevencija i borba protiv online seksualne eksploatacije i zlostavljanja djece u Bosni i Hercegovini”. Projekat je dio globalne inicijative “End Violence Against Children”. U sklopu projekta je osnovan prvi Centar za sigurni internet u Bosni i Hercegovini kroz unaprijeđenu web platform [www.sigurnodijete.ba](http://www.sigurnodijete.ba) putem koje je omogućeno prijavljivanje neprimjerenog sazdržaja na internetu. Također, pokrenuta je i besplatna telefonska linija “Helpline” (0800 22323) koja stoji na raspolaganju za svu djecu, njihove roditelje i ostale građane da potraže besplatnu podršku i savjet ukoliko su bili žrtve nasilja u digitalnom okruženju. Centar za sigurni internet također ima ulogu podizanja svijesti, te organizira različite edukacije za djecu, roditelje, nastavnike i druge profesionalce. S obzirom na važnost koordinirane institucionalne podrške djeci-žrtvama nasilja sa jasnim i transparentnim procesom upućivanja žrtve kroz sistem socijalne zaštite i procesa izvještavanja o konkretnim slučajecima nasilja nad djecom, MFS-EMMAUS u saradnji sa stručnjacima razvija *Smjernice za postupanje u slučaju nasilja nad djecom u Bosni i Hercegovini.*

1. ***Ciljevi***

Ukoliko nije dobro koordiniran i jasan, proces upućivanja žrtava može biti frustrirajući ili čak opasan. Koordiniran sistem upućivanja žrtava pomaže u osiguravanju brzog omogućavanja usluga i efikasne razmjene informacija.

Sistem upućivanja djece-žrtava nasilja je jedinstven i moćan alat za institucije i stručnjake odgovorne za sigurnost djece da olakša djeci-žrtvama nasilja i njihovim porodicama proces dobijanja podrške i omogući praćenje kontinuiteta podrške žrtvi.

Koordinirani rad institucija/organizacija odgovornih za sigurnost djece poboljšava kvalitet usluga za djecu- žrtve nasilja putem a sa ciljem pružanja adekvatne i efikasne podrške prilagođene potrebama djeci-žrtvama nasilja, te uveliko umanjiti rizik od ponovne viktimizacije. Jasan sistem efikasnih i kvalitetnih usluga povećava i povjerenje žrtava u sposobnost i pristupačnost nadležnih institucija i organizacija odgovornih za sigurnost djece. Cilj *Smjernica za postupanje u slučaju nasilja nad djecom u Bosni i Hercegovini* je da se osigura i olakša pristup službama i uslugama podrške za djecu – žrtve nasilja.

1. **Pozadina**

MFS-EMMAUS želi razviti jasne i sveobuhvatne *Smjernice za postupanje u slučaju nasilja nad djecom u Bosni i Hercegovini*, namijenjenih centrima za socijalni rad i ostalim učesnicima odgovornim za zaštitu djece a koje će jasno definisati ulogu centara za socijalni rad i ostalih učesnika / institucija i stručnjaka u slučajevima nasilja nad djecom te mapirati usluge za djecu – žrtve nasilja koje im pripadaju.

*Smjernice za postupanje u slučaju nasilja nad djecom u Bosni i Hercegovini* će razviti odabrani stručnjaci u polju socijalne zaštite djece koji izvanredno poznaju administrativne, institucionalne, zakonodavne i proceduralne specifičnosti u Bosni i Hercegovini u procesu osiguranja socijalne zaštite najranjivijoj populaciji stanovništva – djeci.

*Smjernice* treba da uključuju opisane postupke po prijavi nasilja nad djecom te proces praćenja izvršenja zaštitnih mjera kao i proces koordinacije sa nadležnim institucijama i organizacijama odgovornim za sigurnost djece. Pored toga, u smjernice treba uključiti i mapirane servise i usluge koje postoje u BiH vezane za prijavu nasilja nad djecom, podršku djeci – žrtvama nasilja i njihovim porodicama te preporuke stručnjaka za unapređenje usluga i odnosa prema djeci-žrtvama nasilja.

Nakon procesa selekcije stručnjaka i formiranja radne grupe, održaće se sastanak radne grupe kako bi se definisali koraci i vremenski okvir izrade priručnika kao i proces izrade nacrta, revizije i finalizacije dokumenta.

Nakon pripreme nacrta dokumenta, smjernice će biti dostavljene odabranim/relevantnim akterima koji ne učestvuju u izradi smjernica na mišljenje i preporuke za finalizaciju dokumenta.

Dokument će se izraditi u verziji na lokalnom jeziku (BHS) od strane stručnjaka, nakon čega će biti lektorisan na sve službene jezike u Bosni i Hercegovini. Dokument će biti distribuiran elektronskim putem relevantnim institucijama i organizacijama koje se bave sigurnošću djece te biti javno dostupan i na stranici Centra za sigurni internet [www.sigurnodijete.com](http://www.sigurnodijete.com);

1. **Dužnosti i obaveze konsultanta**

* prisustvo sastancima radne grupe zarad dogovoranja koordinirane izrade nacrta „*Smjernica za postupanje u slučaju nasilja nad djecom u Bosni i Hercegovini“*;
* mapiranje i analiza postojećih usluga socijalne zaštite i usluga za djecu – žrtve nasilja;
* izrada nacrta dokumenta „*Smjernica za postupanje u slučaju nasilja nad djecom u Bosni i Hercegovini“*;
* kontinuirana komunikacija i koordinacija sa uposlenicima MFS-EMMAUS tokom cjelokupnog procesa izrade dokumenta;
* finalizacija dokumenta uvažavajući komentare i mišljenja dostavljena od strane uposlenika MFS-EMMAUS;
* komunikacija sa relevantnim institucijama i organizacijama odgovornim za zaštitu djece;
* dostavljanje finalizirane verzije dokumenta;

1. ***Obaveze Naručioca***

MFS - EMMAUS će kao Naručilac osigurati potrebnu savjetodavnu podršku konsultantima kako bi se izvršio zadatak u predviđenom roku. To uključuje sljedeće:

* logistička organizacija sastanka radne grupe zarad dogovoranja koordinirane izrade nacrta *Smjernica za postupanje u slučaju nasilja nad djecom u Bosni i Hercegovini*;
* pristup relevantnim podacima potrebnim za izvršenje dužnosti u okviru izrade *Smjernica za postupanje u slučaju nasilja nad djecom u Bosni i Hercegovini*;
* uposlenici MFS-EMMAUS-a će biti dostupni za komunikaciju i koordinaciju sa stručnjacima, članovima radne grupe;
* nakon dostavljanja nacrta dokumenta, dokument dostaviti relevantnim predstavnicima institucija i stručnjacima na mišljenje;
* blagovremeno obezbjediti mišljenja i komentare na dokument kako bi se omogućila finalizacija dokumenta u predviđenom roku;

1. ***Vremenski okvir***

Predviđeni angažman konsultanta podrazumjeva 10 radnih dana u periodu od 26.10.2020. do 27.12.2020. godine.

* Konsultant kao član radne grupe je dužan dostaviti nacrt dokumenta „*Smjernica za postupanje u slučaju nasilja nad djecom u Bosni i Hercegovini“* do 15.12.2020. godine;
* Konsultant je dužan dostaviti finalnu verziju dokumenta „*Smjernica za postupanje u slučaju nasilja nad djecom u Bosni i Hercegovini“* najkasnije do 15.01.2020. godine.

1. ***Intelektualno vlasništvo***

Svi proizvodi koji nastanu u okviru ove aktivnosti (dokumentarna, digitalna, cyber, projektna video/dokumentacija itd.) pripadaju MFS EMMAUS-u, kao članu Konzorcija za zaštitu djece u Bosni i Hercegovini, koji ima ekskluzivna prava nad njihovom upotrebom i daljom distribucijom. Osim za potrebe ove aktivnosti, dokumenti i proizvodi neće biti korišteni u druge svrhe bez prethodnog pismenog odobrenja MFS-EMMAUS-a, a u skladu sa Zakonima o autorskim pravima po nacionalnim i međunarodnim standardima.

1. ***Ugovorni aranžmani i nadzor***

Izabrani ponuđač će biti angažirani putem ugovora isključivo u svrhu pružanja navedenih usluga, unutar dogovorenog vremenskog okvira.

1. ***Naknada/plaćanje***

Svi troškovi vezani za obavljanje navedenog posla trebaju biti sadržani u okviru pojedinačnih ponuda.

Plaćanje se vrši u dva obroka:

* 50% ukupnog ugovorenog iznosa po potpisivanju Ugovora;
* 50% ukupnog ugovorenog iznosa po odobrenju finalne verzije dokumenta.

**Naručioc zadržava pravo da obračuna Ponuđaču zatezne kamate, ukoliko se dogovoreni posao ne izvrši u dogovorenom vremenskom roku.**

1. ***Način podnošenja ponude***

Zainteresovani stručnjaci su dužni dostaviti sljedeće:

* pismo interesa;
* lična biografija;
* popunjen aplikacijski formular;

1. ***Dostava ponuda***

Ponude trebaju biti dostavljene na e-mail adresu: [sarajevo@mfs-emmaus.ba](mailto:sarajevo@mfs-emmaus.ba) najkasnije do 06.11.2020. godine.

Za sve dodatne informacije koje se odnose na ovaj poziv možete kontaktirati:

**MFS-EMMAUS**

**tel/fax +387 33 263 385**

**APLIKACIJSKI FORMULAR**

1. **Opšti podaci kandidata**

|  |  |
| --- | --- |
| **Ime i prezime** |  |
| **Organizacija** |  |
| **Adresa** |  |
| **Telefon** |  |
| **Fax** |  |
| **e-mail** |  |

1. **FINANCIJSKA PONUDA**

**Za kandidata:** molim Vas popunite prateću tabelu

|  |  |
| --- | --- |
| **Total bruto ponuda na osnovu opisa posla u ToR-u** |  |

1. **REFERENCE APLIKANTA**

|  |  |  |  |
| --- | --- | --- | --- |
| **Br.** | **Publikacija/ provedene edukacije/treninzi** | **Organizacija** | **Kratak opis** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

* dodajte kolone ukoliko su vam potrebne

1. **IZJAVA**

Ja, dole potpisani kandidat izjavljujem da sam upoznat sa obavezama kandidata/ponuđača u slučaju dodjele ovog ugovora

|  |  |
| --- | --- |
| **Ime** |  |
| **Potpis** |  |
| **Datum** |  |